OpenLLM-France/wikimedia huggingface dataset:
# Farm Loop

Farm Loop és una concentració de població designada pel cens dels Estats Units a l'estat d'Alaska. Segons el cens del 2000 tenia 1.067 habitants.

## Demografia

Segons el cens del 2000, Farm Loop tenia 1.067 habitants, 334 habitatges, i 268 famílies La densitat de població era de 46,6 habitants/km².
Dels 334 habitatges en un 47% hi vivien nens de menys de 18 anys, en un 67,1% hi vivien parelles casades, en un 8,4% dones solteres, i en un 19,5% no eren unitats familiars. En el 14,1% dels habitatges hi vivien persones soles el 2,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,19 i el nombre mitjà de persones que vivien en cada família era de 3,55.
Per edats la població es repartia de la següent manera: un 36,2% tenia menys de 18 anys, un 6,6% entre 18 i 24, un 27,9% entre 25 i 44, un 24,4% de 45 a 60 i un 5% 65 anys o més.
L'edat mediana era de 34 anys. Per cada 100 dones hi havia 104,4 homes. Per cada 100 dones de 18 o més anys hi havia 95,1 homes.
La renda mediana per habitatge era de 55.234 $ i la renda mediana per família de 56.953 $. Els homes tenien una renda mediana de 44.417 $ mentre que les dones 31.705 $. La renda per capita de la població era de 20.880 $. Aproximadament el 6,1% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Farm Loop». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Farm Loop». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# FS1 Flight Simulator

FS1 Flight Simulator és un videojoc de 1979 publicat per subLOGIC per a l'Apple II i TRS-80. És el predecessor de Microsoft Flight Simulator. És un videojoc simulador de vol a la cabina d'un Sopwith Camel lleugerament modernitzat.

## Referències

* ↑ Mishcon, J. «Capsule Reviews». The Space Gamer. Steve Jackson Games, 31, 01-09-1980, pàg. 28.
* ↑ «Flight Simulator History | FlightSim Greenland» (en anglès). [Consulta: 30 abril 2018].
# Federació Francesa de Futbol

La Fédération Française de Football (FFF) (en català: Federació Francesa de Futbol) és el màxim cos rector del futbol a França. Dirigeix a la selecció de França a més, de la direcció i organització de la Lliga de Futbol Professional (Ligue de Football Professionnel) i els Campionats de França (Championnats de France). La Federació va ser fundada en 1919 sent a més membre fundadora tant de la FIFA com de la UEFA.

## Estructura actual

El futbol francès s'estructura de la següent forma:
* Futbol professional
** Ligue 1 (primera divisió)
** Ligue 2 (segona divisió)
** Championnat National (tercera divisió, semi-professional)
* Futbol amateur
** Championnat de France Amateurs
** Championnat de France Amateurs 2
** Campionats regionals
* Futbol femení
** Championnat de France de football féminin
* Futbol d'ultramar
** Coupe D.O.M. (Dép. d'Outre-Mer, al Carib i Índic)
** Coupe T.O.M. (Terr. d'Outre Mer, al Pacífic)
** Coupe D.O.M.-T.O.M. (entre els campions d'ambdós tornejos).

## Competicions

* Lliga francesa de futbol
* Copa francesa de futbol
* Copa de la Lliga francesa de futbol
* Supercopa francesa de futbol

## Referències

* ↑ «Federación Francesa de Fútbol - EcuRed» (en castellà). [Consulta: 8 novembre 2020].

## Enllaços externs

* Federació Francesa de Futbol - Lloc web oficial (francès)
# Eva León Conde

Eva León Conde (Madrid, 14 de gener de 1948) és una actriu espanyola.

## Biografia

Germana de la cantant Rosa León, després d'acabar el Batxillerat va cursar estudis d'Art Dramàtic. El 1967 contreu matrimoni amb l'actor Andrés Resino (1940 - 2011), del qual es divorciaria anys després i amb qui tindria dues filles, Mercedes - presentadora de TV i actriu - i Ana.
La seva carrera com a actriu cinematogràfica està centrada molt especialment en la dècada dels setanta, i compta sobretot amb comèdies (Antonio Ozores, Ramón Fernández, Pedro Masó), i thrillers.
Durant aquesta etapa compagina la seva activitat cinematogràfica amb la seva carrera sobre els escenaris, especialment en el gènere de la Revista i music-hall.
Amb posterioritat la seva trajectòria es va anar apartant de la pantalla gran (encara que amb alguna incursió notable com Las cosas del querer, 1989 de Jaime Chávarri) i se centra més en teatre (Mi marido no funciona, 1977; Abracadabra 40, 1979; Las desempleadas, 1980) i televisió (El hotel de las mil y una estrellas, 1978-1979; Médico de familia, 1995; Cine de barrio, 1999-2003). El primer dels programes de televisió esmentats, va ser retirat de la pantalla a causa d'un strip-tease realitzat per l'actriu el febrer de 1979.

## Filmografia

* Héroes de cartón (2001)
* Don Jaume, el conquistador (1994)
* El abuelo, la condesa y Escarlata la traviesa (1992)
* Las cosas del querer (1989)
* Pasodoble (1988)
* Las chicas del tanga (1987)
* Les amazones du temple d'or (1986)
* La mansión de los muertos vivientes (1985)
* ¿Cuánto cobra un espía? (1984)
* La gran quiniela (1984)
* Bahía Blanca (1984)
* Voces de muerte (1983)
* Chispita y sus gorilas (1982)
* Un Rolls para Hipólito (1982)
* Con el culo al aire (1980)
* El caminante (1979)
* Estimado Sr. juez... (1978)
* Casa de citas (1978)
* Me siento extraña (1977)
* Virilidad a la española (1977)
* El francotirador (1977)
* Mayordomo para todo (1976)
* Inquisición (1976)
* La otra alcoba (1976)
* El señor está servido (1976)
* Mi mujer es muy decente, dentro de lo que cabe (1975)
* Muerte de un quinqui (1975)
* Los pasajeros (1975)
* El vicio y la virtud (1975)
* Dormir y ligar: todo es empezar (1974)
* Odio mi cuerpo (1974)
* Celos, amor y Mercado Común (1973)
* Autopsia (1973)
* Casa Flora (1973)
* Los ojos azules de la muñeca rota (1973)
* Lo verde empieza en los Pirineos (1973)
* Vudú sangriento (1973)
* La cera virgen (1972)
* Mil millones para una rubia (1972)

## Referències

* ↑ Biografía de Eva León Conde en Biografías.es
* ↑ El estriptís de Eva León en TVE... que hizo que cancelaran el programa de Luis Aguilé, Libertad Digital, 23 de febrer de 2019

## Enllaços externs

* "Soy vedette" per Eva León a YouTube
* "Mi hombre" per Eva León a YouTube
# Expansió lliure

Termodinàmica :
BranquesClàssica · Estadística · Química Equilibri / No-equilibri :
LleisZero · Primera · Segona · Tercera :
SistemesEstat: Equació d'estat Gas ideal · Gas real Estat de la matèria · Equilibri Volum de control · InstrumentsProcessos: Isobàric · Isocor · Isotèrmic Adiabàtic · Isentròpic · Isentàlpic Quasiestàtic · Politròpic Expansió lliure Reversible · Irreversible EndoreversibilitatCicles: Màquina tèrmica · Bomba de calor · Rendiment tèrmic :
Propietats del sistemaDiagrames Propietats intensives i extensivesFuncions d'estat: Temperatura / Entropia (intro.) † Pressió / Volum † Potencial químic / Nombre de partícules † († Variables conjugades) Títol de vapor Propietats reduïdesFuncions de procés: Treball · Calor :
Propietats dels materials
Capacitat tèrmica específica 
$c=$
$T$$\partial S$$N$$\partial T$
Compressibilitat 
$\beta =-$
$1$$\partial V$$V$$\partial p$
Dilatació tèrmica 
$\alpha =$
$1$$\partial V$$V$$\partial T$
Bases de dades termodinàmiques per substàncies pures :
EquacionsTeorema de Carnot · Teorema de Clausius · Relació fonamental · Llei dels gasos ideals · Relacions de MaxwellTaula d'equacions termodinàmiques :
PotencialsEnergia lliure · Entropia lliure
Energia interna$U(S,V)$
Entalpia$H(S,p)=U+pV$
Energia lliure de Helmholtz$A(T,V)=U-TS$
Energia lliure de Gibbs$G(T,p)=H-TS$ :
CientíficsBernoulli · Carnot · Clapeyron · Clausius · von Helmholtz · Carathéodory · Pierre Duhem · Gibbs · Joule · Maxwell · von Mayer · Rankine · Smeaton · Stahl · Thomson · Thompson · Waterson :
Un procés d'expansió lliure és un procés irreversible en el qual el gas s'expandeix en una cambra aïllada.
Els gasos reals experimenten un canvi de temperatura durant una expansió lliure. En canvi, per un gas ideal la temperatura no canvia, i les condicions abans i després de l'expansió lliure adiabàtica satisfan el següent:
    p$_i$ V$_i$ = p$_f$ V$_f$
On p és la pressió, V és el volum i f i i es refereixen als estats final i inicial, respectivament.
Durant l'expansió lliure el gas no fa treball. El gas passa pels estats de no equilibri termodinàmic abans d'arribar al seu estat final, la qual cosa implica que no es poden definir paràmetres termodinàmics. Per exemple, la pressió canvia localment de punt a punt, i el volum ocupat pel gas (el qual està format per partícules) no és una quantitat ben definida.

## Bibliografia

* Tipler, P., and Mosca, G. Physics for Scientists and Engineers (with modern physics), 6th edition, 2008. pàgs. 602 i 647.

## Vegeu també

* Efecte Joule-Thomson
# Ferreira (Granada)

Ferreira és un municipi de la província de Granada, amb una superfície de 43,14 km², una població de 333 habitants (2004) i una densitat de població de 7,72 hab/km².

## Enllaços externs

* http://www.ferreira.es/ Arxivat 2010-10-01 a Wayback Machine.
* http://www.turgranada.es/municipios/municipio.php?id_municipio=70 Arxivat 2010-09-25 a Wayback Machine.
# Fernando Sánchez Mayans

Fernando Sánchez Mayans (Campeche, 1 de maig de 1923 - Ciutat de Mèxic, 27 de desembre de 2007) va ser un diplomàtic, poeta i dramaturg mexicà. Va aconseguir en dues ocasions el Premi Nacional de Teatre de Mèxic (1951 i 1962), i va escriure més de 30 llibres de diferents gèneres literaris.

## Referències

* ↑ «Fernando Sánchez Mayáns» (en castellà). Fundación para las Letras Mexicanas A.C.. [Consulta: 20 gener 2024].
# Fernando Sánchez-Lafuente Caudevilla

Fernando Sánchez-Lafuente Caudevilla (Màlaga, 7 de desembre de 1948) és un militar andalús, cap de la Caserna General Terrestre d'Alta Disponibilitat (CGTAD), càrrec que ocupa el buit deixat pel Capità general de València.
Ingressà a l'Acadèmia General Militar en 1966. Va estar destinat a diversos Cossos de Muntanya, a l'Acadèmia General Militar, a l'Escola Superior de l'Exèrcit i a l'Agrupació "Aragón" a Istok (Kosovo). Ha estat cap de la Brigada de Caçadors de Muntanya Aragó I, comandant Militar d'Osca, i ha participat en les missions UNAVEM I (1989) i UNPROFOR (1993) de l'ONU, i en les missions de l'OTAN a Bòsnia i Hercegovina (1995-1996), Albània (1999) i Kosovo (2000-2001). En 2001 fou ascendit a general de brigada i en 2004 a general de divisió i nomenat comandant d'EUROFOR (2004-2006). En gener de 2007 fou nomenat cap de la Quarta Subinspección General de l'Exèrcit i Comandant Militar de Valladolid i Palència. El juliol de 2007 fou ascendit a tinent general i l'agost del mateix any nomenat cap de la Caserna General Terrestre d'Alta Disponibilitat (CGTAD) El 9 de juny deixà el càrrec i passà a la reserva.

## Referències

* ↑ Sánchez-Lafuente toma posesión de la Cuarta Subinspección General del Ejército con "ilusión y espíritu" de servicio, EFE, 10 de gener de 2007
* ↑ Ascendido a teniente general el comandante militar Fernando Sánchez-Lafuente, El Norte de Castilla, 18 de juliol de 2007
* ↑ Resolución 431/38135/2011, de 9 de junio, de la Subsecretaría, por la que se dispone el pase a la situación de reserva del Teniente General del Cuerpo General del Ejército de Tierra don Fernando Sánchez-Lafuente Caudevilla.
* ↑ RELEVO EN EL CUARTEL GENERAL DE LA OTAN a ejercito.mde.es
# Festa de la llimona

La Festa de la llimona (Fête du Citron en francès) és una festivitat feta a la ciutat de Menton (França) durant els dies de Carnaval.

## Llegenda

La festa neix de la llegenda, que quan Adam i Eva foren expulsats del paradís, Eva s'endugué un fruit d'or. Adan, temeròs de la cólera de Déu va insisitir perquè Eva deixés aquest fruit. La primera dona acceptà, però amb la condició que seria allà on ella voldria. En aquell instant albiraren la costa de Gavaran, on Eva va plantar el fruit i que a la llarga suposaria la fundació de la ciutat.

## Història

A finals dels anys 20, i mentre Europa es troba sotmesa a una forta crisi econòmica, Menton lidera la producció de llimones a nivell continental. Un hoteler de l'època, té la idea d'organitzar una exposició de flors i cítrics als jardins de l'Hotel Riviera. L'èxit de l'exposició, fou tan gran que l'any següent el nombre d'exposicions és molt superior i així de forma exponencial fins que el 1934, neix la festa de la llimona de forma oficial.

## Actualitat

Cada any, vora 200.000 turistes visiten la ciutat per a celebrar els carnavals a la ciutat. Especialment important és la desfilada de carroces fetes amb tota mena de cítrics on s'arriben a utilitzar vora de 145 tones entre llimones, taronges, pomelos i mandarines.

## Referències

* 1 2 3 «On se presse à Menton» (en francès). Le Figaro, 18-02-2011. [Consulta: 31 gener 2012].
* 1 2 (en castellà) Cocinar con Thermomix. Vorwek [Madrid] [Consulta: 31 gener 2012].
* 1 2 «Fête du Citron à Menton» (en francès). Annuaire professionnel Côte d'Azur. Côte d'Azur. [Consulta: 31 gener 2012].
# France Ô

France Ô fou un canal de televisió francès de caràcter generalista i públic creat el 25 de febrer del 2005. Des del 2010 el canal estava disponible per la televisió digital terrestre francès, a més dels territoris d'ultramar (en francès d'Outre-mer, d'aquí el nom). De fet, la programació estava adreçada als habitants dels territoris d'ultramar, sent doncs un canal renovat a partir de l'RFO, creat el 25 de mars del 1998 per Jean-Marie Cavada.
El juliol de 2018 el govern francès va anunciar el tancament de França Ô per la disminució de l'audiència. Va posar punt-i-final a la seva programació el 20 d'agost de 2020 i va tallar el senyal el 2 de setembre.

## Referències

* ↑ «En Polynésie, la suppression annoncée de France Ô ne passe pas» (en francès). Le Monde, 18-02-2019.
* ↑ Desroses, Sandrine «France Ô remplace RFO Sat». , 01-03-2005.
* ↑ «France Ô a fait ses adieux» (en francès). ozap.com. [Consulta: 2 setembre 2020].
* ↑ «Franceinfo passera en HD dès le 1er septembre après la fermeture de France Ô» (en francès). ozap.com, 19-08-2020. [Consulta: 23 març 2021].

## Vegeu també

* Televisió a Europa

## Enllaços externs

* http://www.franceo.fr/
# Falciot cuaespinós negre

El falciot cuaespinós negre (Telacanthura melanopygia) és una espècie d'ocell de la família dels apòdids (Apodidae) que habita boscos de Sierra Leone, Libèria, Costa d'Ivori, Ghana, sud-oest de Camerun, el Gabon, sud-oest de la República Centreafricana i nord-est de la República Democràtica del Congo.
# Falciot cuaforcat menut

El falciot cuaforcat menut (Panyptila cayennensis) és una espècie d'ocell apodiforme de la família Apodidae que habita en Centre i Sud-amèrica.
Mesura entre 13 i 14 cm de longitud i pesa al voltant de 18 g. Té plomatge negre, amb el pit de color blanc. Té el bec i les potes negres i la seva cua és ahorquillada. El seu niu mesura 1 m de llarg i té forma de màniga. Posen 2 o 3 ous i es reprodueixen de gener a juny. S'alimenten d'insectes.
# Francisco Javier García Atienza

Francisco Javier García Atienza (Massamagrell, 1965), més conegut com a Oñate, és un ex-pilotari valencià d'Escala i corda en nòmina de l'empresa ValNet. Començà com a mitger, però al final de la carrera fou un punter de caràcter tècnic. El malnom d'Oñate li ve de son pare, també pilotari, de manera que també és conegut com a Oñate II. Va debutar al trinquet del seu poble el 1979.

## Palmarés

* Escala i corda:
** Campió del Circuit Bancaixa: 1997 i 2000
** Subcampió del Circuit Bancaixa: 2007, 2009 i 2010
** Campió Copa Consum: 2002 i 2003
** Campió del Trofeu Festes fundacionals de Massamagrell: 2009
** Campió del Trofeu Mancomunitat de la Ribera Alta: 2007
*** Subcampió del Trofeu Mancomunitat de la Ribera Alta: 2004
** Campió del Trofeu Vidal: 2007
** Subcampió del Trofeu Universitat de València: 2007 i 2008

## Referències

* ↑ «La enésima batalla de Oñate». Las Provincias, 10-03-2007.

## Enllaços externs

* Fitxa de ValNet Arxivat 2008-05-11 a Wayback Machine.
# Francisco de Salamanca

«Francisco de Salamanca» té aquests significats:
* Francisco de Salamanca, arquitecte castellà del segle XVI;
* Fra Francisco de Salamanca, frare i reixer castellà;
* Fra Francisco de Salamanca, frare i pintor bolivià del segle XVIII;
# Fred Warburton

Frederick "Fred" Warburton (8 d'agost de 1880 - 1948) va ser un futbolista i entrenador anglès que va competir a començaments del segle xx.

## Jugador

Warburton va jugar al futbol professionalment a Anglaterra. Va jugar un partit amb el Bolton Wanderers i posteriorment amb el Bury FC durant dues temporades, en què marcà 5 gols en 11 partits. També jugà a la Southern Football League amb el Swindon Town FC i Plymouth Argyle FC abans de jugar amb l'Accrington Stanley i Morecambe FC.

## Entrenador

Warburton fou entrenador de la Selecció dels Països Baixos entre 1919 i 1923. Fou l'entrenador que dirigí la selecció neerlandesa durant els Jocs de 1920, en què van guanyar la medalla de bronze.

## Referències

* 1 2 Fitxa a eu-football.info
* ↑ «Swindon Town players». www.swindon-town-fc.co.uk.
* ↑ «Plymouth Argyle Players». Greens on Screen.
* ↑ Football League Players Records 1888–1939 per Michael Joyce, SoccerData, 2004
* ↑ Nick Harris and Chris Maume. «A winning coach from overseas is no foreign concept». The Independent, 18-12-2007. [Consulta: 22 juny 2009].
* ↑ «Netherlands 1920 Summer Olympics Squad». FIFA. Arxivat de l'original el 13 d'agost 2008. [Consulta: 22 juny 2009].
# Franz I de Liechtenstein

Franz I (1853 - 1938 in) fou tretzè príncep de Liechtenstein i desè sobirà d'aquest estat, germà de l'anterior príncep Johannes II.

## Vida

Batejat amb el nom Franz de Paula Maria Karl August, havia nascut al castell de Mödling a Liechtenstein el 28 d'agost de 1853, essent el fill menor d'Alois II i de Francesca Kinsky von Wchinitz und Tettau.
Va fer estudis de Dret a les universitats de Viena i Praga. Després va entrar en l'exèrcit, però aviat es va dedicar a la diplomàcia. Entre 1879 i 1882 va treballar per l'ambaixada austrohongaresa a Brussel·les. També va ajudar el seu germà, el príncep Johann II en els assumptes d'estat. Entre 1894 i 1898 va ser ambaixador imperial austrohongarès a Sant Petersburg i va conrear una estreta relació amb el tsar Nicolau II de Rússia. A proposta seva, el 1907, es va fundar l'Institut d'Història de l'Est Europeu dins la Universitat de Viena, incloent una biblioteca amb llibres comprats a Rússia.
El 1914 va ser nomenat membre honorari de l'Acadèmia de Ciències Austriaca a Viena. El 1917 va rebre el nomenament de cavaller nº1204 de l'Orde del Toisó d'Or.

## Sobirà

Amb la mort del seu germà Johann l'any 1929 va passar a ser cap d'estat de Liechtenstein, aleshores tenia 76 anys. El 22 de juliol d'aquell mateix any es va casar amb la vídua Elsa von Gutmann (1875-1947), la qual coneixia des de 1914 i que no havia estat acceptada pel difunt Johann per ser jueva i d'origen plebeu. La parella no va tenir fills.

## Mort i successió

El príncep Franz I va morir el 25 de juliol de 1938 a Feldsberg i va ser sepultat a la cripta nova de la família Liechtenstein a Vranov u Brna. Com que no va tenir descendència, el títol el va heretar el net de la seva germana, Franz Josef.

## Referències

* ↑ «Portal de la Casa principesca de Liechtenstein - Fürst Franz I.». Arxivat de l'original el 2016-06-04. [Consulta: 10 gener 2014].
* ↑ Genealogics - Leo van de Pas - Elisabeth von Gutmann
* ↑ Genealogisches Handbuch des Adels, Fürstliche Häuser, Reference: 1968

## Bibliografia

* Wilhelm Karl Prinz von Isenburg: Stammtafeln zur Geschichte der europäischen Staaten. Band I. Die deutschen Staaten. 2.verbesserte Auflage. J.A.Stargardt Verlag, Marburg 1953, Tafeln 175-179.
* Detlef Schwennicke (Hrsg.): Europäische Stammtafeln. Stammtafeln zur Geschichte der europäischen Staaten. Neue Folge (EST NF), Band III / 1. J.A.Stargardt Verlag, Marburg, (EST NF III/1) Tafeln 30-39.
* Norbert Jansen: Franz Josef II. Regierender Fürst von und zu Liechtenstein. Festschrift zum 40.Regierungsjubiläum S.D. . Amtlicher Lehrmittelverlag, Vaduz 1978. (mehrsprachige Ausgabe deutsch-englisch-französisch).
* Harald Wanger: Die regierenden Fürsten von Liechtenstein. Frank P.van Eck Verlagsanstalt, Triesen 1995, ISBN 3-905501-22-8.
* Marija Wakounig: Ein Grandseigneur der Diplomatie. Die Mission von Franz de Paula Prinz von und zu Liechtenstein in St. Petersburg 1894–1898. Wien [u. a.] 2007, ISBN 978-3-7000-0742-5.
# Frontera entre Indonèsia i Palau

La frontera entre Indonèsia i la república de Palau és frontera marítima disputada, que delimita la Zona Econòmica Exclusiva d'aquests dos països.

## Problemàtiques

La frontera entre els dos països no està clarament definida i cadascun dels dos països pren una posició diferent en aquest tema:
* Indonèsia creu que la seva ZEE s'estén 200 milles nàutiques i prop de les illes paluanes de Hatohobei, Helen, Puro i Melieli, que només estan connectades a la ZEE de Palau a través d'un passadís estret;
* Palau creu que les línies han de ser equidistants entre les aigües territorials dels seus estats insulars de Sonsoral i Hatohobei (dins de les seves línies de base respectives) i la línia de base d'Indonèsia.
L'illa Helen és un punt clau de la reivindicació paluana que, si anés a desaparèixer, atorgaria gairebé 140,000 km² de ZEE addicional a Indonèsia.

## Referències

* 1 2 Govern de Palau 2016, p. 17
* ↑ Govern de Palau 2016, p. 16

## Bibliografia

* Govern de Palau. Government of Palau. The Republic of Palau Exclusive Economic Zone: Monitoring, Control and Surveillance.
# Franco Selvaggi

Franco Selvaggi (Pomarico, 15 de maig de 1953) és un ex jugador de futbol italià, jugava com a davanter.

## Carrera de club

En la seva carrera a la Serie A (1972–1986), Selvaggi va jugar al Ternana (1972–74), AS Roma (1973–74), Càller (1979–82), Torino FC (1982–84), Udinese Calcio (1984–85) , i Inter de Milà (1985–86), també jugant amb el Taranto (1974–79), i va acabar la seva carrera amb Sambenedettese (1986–87).

## Carrera internacional

Selvaggi va representar l'equip nacional de futbol sub-21 d'Itàlia dues vegades el 1980, marcant 2 gols. Amb la Selecció d'Itàlia, va guanyar 3 partits l'any 1981, debutant en un empat 0-0 a casa contra l'Alemanya de l'Est el 19 d'abril. Va ser membre de l'equip d'Itàlia que va guanyar la Copa del Món de 1982 amb Enzo Bearzot, però mai va jugar cap partit en aquest esdeveniment.

## Estil de joc

Un davanter centre petit, ràpid, dinàmic, mòbil i treballador, va excel·lir a l'hora de fer córrer en atac amb la pilota i en jugar amb els seus companys durant la construcció. arriba jugades. També va ser capaç d'aguantar la pilota d'esquena a la porteria.

## Jubilació i carrera directiva

Després de la seva retirada del futbol, Selvaggi es va convertir en entrenador de futbol.

## Referències

* ↑ 1982 FIFA World Cup: Italy Squad FIFA. Consultat 2 febrer 2010.
* ↑ «Selvaggi, Franco». [Consulta: 25 gener 2010].
* ↑ «Nazionale in cifre: Selvaggi, Franco» (en italian). FIGC. [Consulta: 29 abril 2015].
* ↑ Copa del Món de la FIFA 1982: Selecció d'Itàlia FIFA. Recuperat el 2 de febrer de 2010.
* ↑ «Selvaggi, Franco». [Consulta: 25 gener 2010].
* ↑ «Selecció nacional en xifres: Selvaggi, Franco» (en italià). FIGC. [Consulta: 29 abril 2015].
* ↑ «Selvaggi , campió de la paciència "La gesta va ser suportar Tardelli"» (en italià). Il Corriere della Sera, 22-05-2002.
* ↑ «-mi-ritorni-in-mente-franco-selvaggi-54124 EXCLUSIVA TLP - Mi ritorni in mente : Franco Selvaggi» (en italià), 06-09-2012. [Consulta: 29 abril 2015].
# Fondó

«Fondó» té aquests significats:

## Vegeu també

* Fondo
# Feixanc de Tomàs

El Feixanc de Tomàs és un feixanc acinglerat del terme municipal de Conca de Dalt, al Pallars Jussà, a l'antic terme d'Hortoneda de la Conca, en territori del poble d'Hortoneda.
Està situat al nord-oest d'Hortoneda, al nord-oest del Solà d'Hortoneda i a migdia del Cap del Bosc de Llania i a ponent de les Escomelles. El Roc de Tomàs és el seu extrem sud-oriental.

## Enllaços externs

* Institut Cartogràfic de Catalunya; cal fer dos passos d'aproximació